laion/Wikipedia-Exotic huggingface dataset:
ვალონიის ძირითადი ნახშირის მაღაროები

ვალონიის ძირითადი ნახშირის მაღაროები — ბელგიის სამხრეთ ნაწილში მდებარე მსოფლიო მემკვიდრეობის სტატუსის მქონე ძეგლი, რომელიც აერთიანებს ოთხ ნაწილს. ესენია: გრანდ-ჰორნუ ბოის-დუ-ლუქი ბოის-დუ-კაზიერი ბლეგნი-მაინი ძეგლი მოიცავს 170 კილომეტრი სიგრძის და 3-15 კილომეტრი სიგანის ტერიტორიას, ჰყოფს ბელგიას აღმოსავლეთ და დასავლეთ ნაწილებად და შედგება XIX - XX საუკუნეების ბელგიის ქვანახშირის მოპოვების წესების ამსახველ მაგალითებისაგან. ძეგლისთვის დამახასიათებელია ადრეული ინდუსტრიული ევროპის გასაოცარი არქიტექტურა. მართალია ვალონიის შახტები ასეულობით ქვანახშირის შახტისგან შედგებოდა, თუმცა დღეისთვის უმრავლესი მათგანი განადგურებულია. მიუხედავად ამისა, ამ ოთხი კომპონენტისგან შედგენილი ძეგლი არის XIX - XX საუკუნეების ინდუსტრიული ბელგიის ილუსტრირებული ნიმუში. 2012 წელს ვალონიის ძირითადი ნახშირის მაღაროები შეიყვანეს მსოფლიო მემკვიდრეობის ძეგლთა ნუსხაში. გრანდ-ჰორნუ ბოის-დუ-ლუქი ბოის-დუ-კაზიერი ბლეგნი-მაინი მსოფლიო მემკვიდრეობის ძეგლების სია ევროპაში Major Mining Sites of Wallonia ↑ Four natural and four cultural properties added to UNESCO’s World Heritage List on Sunday
ტელპოსიზი

ტელპოსიზი (კომი ენაზე — ქარების კლდე) — ჩრდილოეთ ურალის მთავარი და უმაღლესი წერტილი. მდებარეობს რუსეთის კომის რესპუბლიკაში. სიმაღლე 1617 მ. აგებულია კრისტალური ფიქლებით, კვარციტული ქვიშაქვებით, კონგლომერატებით. ფერდობები ზღვის დონიდან 500-600 მ სიმაღლემდე შემოსილია ტაიგით, უფრო ზევით მთის ტუნდრაა. ტელპოსიზი — სტატია დიდი საბჭოთა ენციკლოპედიიდან (რუსული)
პრასლინი

პრასლინი (ფრანგ. Praslin) — კუნძული სეიშელის კუნძულებში. მდებარეობს ინდოეთის ოკეანეში. 2009 წლის მონაცემებით, კუნძულის მოსახლეობა 6500 კაცს შეადგენდა. სიმჭიდროვე 171,053 კაცი/კმ². სეიშელის კუნძულების ერთ-ერთი ყველაზე დიდი კუნძულიდან, კუნძულ მაედან, დაშორებულია 36 კილომეტრით. კუნძულის ფართობი შეადგენს 38 კმ², ხოლო მისი ზომებია 11 კმ 4 კმ-ზე. მიუხედავად იმისა, რომ პრასლინი მდებარეობს კუნძულ მაესთან ახლოს, მისი რელიეფი შედარებით უფრო მთიანია და აქვს თავისი უნიკალური თავისებურებები, რომელთაგან მთავარია ტყე, რომელსაც არ შეუცვლია თავისი იერსახე ჯერ კიდევ პირველყოფილი დროიდან, ანუ რამდენიმე მილიონი წლის პერიოდში. ამ ბუნებრივი მშვენიერების მთავარ ღირსებად ითვლება სეიშელის კუნძულების სიამაყე — პალმა Coco de Mer, რომლის ნაყოფი არა მარტო გამოირჩევა დიდი ზომებით და არაჩვეულებრივი ფორმით, არამედ სახელმწიფოსთვის მოაქვს გარკვეული შემოსავალი. მის გატანაზე შეზღუდვების დაწესებით და ასევე ამ იშვიათი ჯიშის პალმის კერძო პირების მიერ მოყვანით, სეიშელის კუნძულების მთავრობამ შეინარჩუნა იგი პირველად მდგომარეობაში მხოლოდ ამ ტერიტორიაზე. კუნძულზე ცხოვრობს 6500 ადამიანი. მოქმედებს პრასლინის კუნძულის აეროპორტი. ადმინისტრაციულად პრასლინის კუნძული იყოფა 2 ოლქად: ბე-სენტ-ანი და გრანდ-ანსი. პრასლინი — ენციკლოპედია ბრიტანიკა Fotos de Praslin დაარქივებული 2009-10-15 საიტზე Wayback Machine. Mapa de Praslin Playas de Praslin დაარქივებული 2010-06-05 საიტზე Wayback Machine. Praslin, La Digue Fotogalerie დაარქივებული 2011-08-27 საიტზე Wayback Machine.
სილუეტი (კუნძული)

სილუეტი (ფრანგ. Silhouette) — კუნძული სეიშელის კუნძულების შემადგენლობაში. მდებარეობს ინდოეთის ოკეანეში. სეიშელის კუნძულების ერთ-ერთი დიდი კუნძულიდან — მაედან, დაშორებულია ჩრდილო-დასავლეთით 20 კილომეტრზე. კუნძულის ზომებია დაახლოებით 6 კმ 4 კმ-ზე. კუნძულის ფართობი შეადგენს 20 კმ²-ს. კუნძულის მოსახლეობა 200 კაცს შეადგენს. სიმჭიდროვე 7,5 კაცი/კმ². კუნძულის ხუთ მწვერვალს აქვს 500 მეტრზე მეტი სიმაღლე ზღვის დონიდან. სილუეტი — ენციკლოპედია ბრიტანიკა Historical Information on Silhouette Silhouette island information დაარქივებული 2012-11-01 საიტზე Wayback Machine. Island Conservation Society
მაე

მაე (ფრანგ. Mahé) — კუნძული სეიშელის კუნძულების შემადგენლობაში. მდებარეობს ინდოეთის ოკეანეში. წარმოადგენს სეიშელის არქიპელაგის უდიდეს კუნძულს. კუნძულის ზომებია — 25 კმ 8 კმ-ზე. უმაღლესი მწვერვალი მდებარეობს ზღვის დონიდან 905 მეტრზე. კუნძულის ფართობია — 155 კმ². 2010 წლის აღწერით, კუნძულის მოსახლეობა 78 539 კაცს შეადგენდა, რაც შეადგენს მთელი სახელმწიფოს მოსახლეობის 80 %-ს. სიმჭიდროვე — 506,70 კაცი/კმ². კუნძულზე მდებარეობს ქვეყნის დედაქალაქი — ვიქტორია, სავაჭრო პორტი და სეიშელის საერთაშორისო აეროპორტი. მაე — ენციკლოპედია ბრიტანიკა ↑ Population and Housing Census 2010 Report. National Bureau of Statistics. ციტირების თარიღი: 12 November 2013.
ბაჰამის კუნძულების გერბი

ბაჰამის კუნძულების ეროვნული გერბი შეიცავს სახელმწიფო სიმბოლოებს და მათ ფოკუსში მოთავსებულ ფარს. ფარი უკავია ეკალფარფლიან თევზსა და ფლამინგოს, რომლებიც ქვეყნის ეროვნული ცხოველები არიან. ფლამინგო მიწაზე დგას, ეკალფარფლიანი თევზი კი ზღვაში, რაც კუნძულების გეოგრაფიაზე მიუთითებს. ფარის წვერზე მოთავსებულია ნიჟარა, რაც კუნძულთა ჯგუფის მრავალფეროვან წყალქვეშა სიცოცხლეზე მიუთითებს. ნიჟარა დაყრდნობილია ჩაფხუტზე. მის ქვემოთ მდებარეობს უშუალოდ ფარი, რომლის მთავარი სიმბოლოა გემი, რომელიც წარმოადგენს ქრისტეფორე კოლუმბის ხომალდ სანტა-მარიას, მის ზემოთ კი გამოსახულია მზე. ფსკერის გასწვრივ, ფარს დაბლა ჩნდება ლენტი, რომელზეც წაწერილია ეროვნული დევიზი: "წინ, ზევით, ერთად პროგრესისკენ." ბაჰამის კუნძულების დროშა ბაჰამის კუნძულების ჰიმნი Coat of arms of Bahamas In The World All Countries Coat of arms დაარქივებული 2006-11-25 საიტზე Wayback Machine. ↑ ASJ-Bahamas National Coat of Arms. დაარქივებულია ორიგინალიდან — 2012-07-22. ციტირების თარიღი: 2013-07-22.
ძვ. წ. 986

ვიკისაწყობში არის გვერდი თემაზე: ძვ. წ. 986 ძვ. წ. 986 — 986 წელი ქრისტეშობამდე. ძვ. წ. 986 წლის წინამორბედია ძვ. წ. 987 წელი ხოლო მის შემდეგ მოდის ძვ. წ. 985 წელი.
ბარუ

ბარუ (ესპ. Barú) — სტრატოვულკანი პანამაში. ქვეყნის უმაღლესი წერტილი. სიმაღლე 3474 მ. მდებარეობს ჩირიკის პროვინციაში, კორდილიერა-დე-ტალამანკის ქედზე. ნათელ ამინდებში ვულკანის მწვერვალიდან მოჩანს წყნარი ოკეანე და კარიბის ზღვა. მიძინებული ვულკანია, უკანასკნელი დიდი ამოფრქვევა დაფიქსირდა დაახლოებით 500 წელს. გარდა ამისა, ცნობილია 1550 წელს მომხდარი მცირე ამოფრქვევა. კრატერის სიგანე დაახლოებით 6 კმ აღწევს. მწვერვალს გასდევს 12 კილომეტრიანი პოპულარული ტურისტული მარშრუტი. მწვერვალზე იშვიათად ძევს თოვლი. 1976 წელს ვულკანი და მისი ტერიტორია გამოცხადდა ეროვნულ პარკად (ფართობი 14,325 ჰა). ვულკანი ბარუ (ინგლისური) ვულკანი ბარუ (ინგლისური)
ბელგიის ადმინისტრაციული დაყოფა

ბელგიის ადმინისტრაციული დაყოფა — ბელგია წარმოადგენს ფედერალურ სახელმწიფოს და ამავდროულად იყოფა სამ ენობრივ გაერთიანებად, სამ რეგიონად, ოთხ ენობრივ ზონად და 10 პროვინციად. პროვინციები თავის მხრივ იყოფა კომუნებად, რომელთა რიცხვის 589-ს შეადგენს. ბელგია დაყოფილია სამ ენობრივ გაერთიანებად: ფლამანდიური ფრანგული გერმანული ბრიუსელი მდებარეობს ფლამანდიურ და ფრანგულ ენობრივ გაერთიანებებში. ↑ 1.0 1.1 1.2 Structuur van de bevolking – België / Brussels Hoofdstedelijk Gewest / Vlaams Gewest / Waals Gewest (2000-2006) Dutch (asp). FOD/SPF Economie (Federal Government Service Economy)– Algemene Directie Statistiek en Economische Informatie (© 1998/2007). დაარქივებულია ორიგინალიდან — 2007-04-29. ციტირების თარიღი: 2007-05-08.
ძვ. წ. 896

ვიკისაწყობში არის გვერდი თემაზე: ძვ. წ. 896 ძვ. წ. 896 — წლების რაოდენობა ქრისტესშობამდე.
ლატვიის გეოგრაფია

ლატვია მდებარეობს ბალტიის ზღვის აღმოსავლეთ სანაპიროზე, აღმოსავლეთ ევროპის პლატფორმაზე, ესტონეთსა და ლიეტუვას შორის. ქვეყნის დაახლოებით 98 % მდებარეობს ზღვის დონიდან 200 მეტრამდე. ლატვიაში მდებარეობს დაახლოებით 12 000 მდინარე (საიდანაც მხოლოდ 17-ის სიგრძე აღემატება 97 კილომეტრს) და 3000 ტბა, რომელთაგანაც უმეტესობა არის აითროფიკული. ქვეყნის უდიდეს მდინარეებს წარმოადგენენ: დასავლეთის დვინა, ლიელუპე, გაუია, ვენტა და სალაცა. ტყეები (რომელთაგანაც უმეტესობა არის ფიჭვნარი) მოიცავს ქვეყნის 41 %-ს. კირქვის, ტორფის და დოლომიტის გარდა ლატვია ბუნებრივი რესურსებით არ არის მდიდარი. ლატვიას აქვს 531 კილომეტრის სიგრძის ქვიშიანი სანაპირო ზოლი, ლიეპაიასა და ვენტსპილსის პორტებით. ყოველწლიური გეოგრაფიული მონაცემები — Latvijas Statistika (ინგლისური) საბადოების ყოველწლიური მონაცემები — Latvijas Statistika (ინგლისური)
ძვ. წ. 987

ვიკისაწყობში არის გვერდი თემაზე: ძვ. წ. 987 ძვ. წ. 987 — 987 წელი ქრისტეშობამდე. ძვ. წ. 987 წლის წინამორბედია ძვ. წ. 988 წელი ხოლო მის შემდეგ მოდის ძვ. წ. 986 წელი.
ენოს პროვინცია

ენოს პროვინცია (ფრანგ. Hainaut, ვალონ. Hinnot, ნიდერლ. Henegouwen, გერმ. Hennegau) — ბელგიის 10 პროვინციიდან ერთ-ერთი, შედის ვალონიის რეგიონის შემადგენლობაში. ესაზღვრება დასავლეთი ფლანდრია, აღმოსავლეთი ფლანდრია, ფლამანდიის ბრაბანტი, ვალონიის ბრაბანტი, ნამიური და საფრანგეთი. დედაქალაქი — მონსი. მოიცავს 69 კომუნას. ფართობი: 3787 კმ² უმთავრესი მდინარეები: შელდა, დანდრი, სამბრა მოსახლეობა: 1 300 097 (2008 წ.) ბელგიის ადმინისტრაციული დაყოფა შეგიძლიათ იხილოთ მედიაფაილები თემაზე „ენოს პროვინცია“ ვიკისაწყობში. ოფიციალური საიტი
თეოდორ ნელდეკე

თეოდორ ნელდეკე (გერმ. Theodor Nöldeke; დ. 2 მარტი 1836, ჰარბურგი — გ. 25 დეკემბერი, 1930, კარლსრუე) — გერმანელი აღმოსავლეთმცოდნე-სემიტოლოგი. სწავლობდა გეტინგენის, ვენის, ლეიდენისა და ბერლინის უნივერსიტეტებში. მოღვაწეობდა კილში (1868), გეტინგენსა და სტრასბურგში (1872-1906). მისი კვლევის ძირითადი სფეროებია ისლამცოდნეობა და არამეისტიკა; არაერთი მნიშვნელოვანი გამოკვლევა ეკუთვნის ირანისტიკაშიც. განსაკუთრებით აღსანიშნავია მისი ფუნდამენტური შრომა „ყურანის ისტორია“ (გეტინგენი, 1860), რომელშიც მას საფრანგეთის წარწერათა აკადემიის პრემია მიენიჭა. ნელდეკეს ახალსირიული ენის გრამატიკამ (ლაიფციგი, 1868) საფუძველი ჩაუყარა თანამედროვე არამეული დიალექტების მეცნიერულ შესწავლას, ხოლო მისმა გამოკვლევებმა „მანდეური ენის გრამატიკა“ (ჰალე, 1874), „სირიული ენის მოკლე გრამატიკა“ (ლაიფციგი, 1880) ეტაპი შექმნეს არამეისტიკაში. სემიტური ენათმეცნიერების განვითარებაში დიდი როლი ითამაშა ნელდეკეს შრომებმა „სემიტური ენები“ (1880), და „ნარკვევები სემიტური ენათმეცნიერებიდან“ (1904). ნელდეკეს ეკუთვნის საყურადღებო გამოკვლევები ძველი არამეული თხზულების „ამბავი ახიკარ ბრძენისა“ და ბიბლიური ლიტერატურის შესახებ. ნელდეკე უაღრესად ნაყოფიერი მეცნიერი იყო, ავტორია 600-მდე ნაშრომისა. წერეთელი კ., ქართული საბჭოთა ენციკლოპედია, ტ. 7, თბ., 1984. — გვ. 375. ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 Theodor Nöldeke — 2009. <a href="https://wikidata.org/wiki/Track:Q1868372"></a> ↑ 3.0 3.1 SNAC — 2010. <a href="https://wikidata.org/wiki/Track:Q29861311"></a> ↑ 4.0 4.1 Encyclopædia Britannica <a href="https://wikidata.org/wiki/Track:Q5375741"></a> ↑ 5.0 5.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 6.0 6.1 AlKindi <a href="https://wikidata.org/wiki/Track:Q101207543"></a><a href="https://wikidata.org/wiki/Track:Q104244355"></a> ↑ Brozović D., Ladan T. Hrvatska enciklopedija — LZMK, 1999. — 9272 გვრ. <a href="https://wikidata.org/wiki/Track:Q1264934"></a><a href="https://wikidata.org/wiki/Track:Q429032"></a><a href="https://wikidata.org/wiki/Track:Q18446"></a><a href="https://wikidata.org/wiki/Track:Q1789619"></a> ↑ 8.0 8.1 Theodor NÖldeke / B. Delmas — 2009. <a href="https://wikidata.org/wiki/Track:Q55740543"></a><a href="https://wikidata.org/wiki/Track:Q2926731"></a> ↑ 9.0 9.1 9.2 Нёльдеке Теодор // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a>
ავრეხი

ავრეხი, მწვანე ავრეხი — უნაყოფო ვაზი, ქართლიდან. გორული მწვანეს ერთ-ერთი ვარიაციაა. ავრეხი წარმოშობილია ბუნებრივი მოთესვის გზით და მეტწილად ხეობებში, ტყეებსა და ძველ ნასახლარებზე გვხვდება. გამოვლენილია მებაღეობის, მევენახეობისა და სამეცნიერო-კვლევითი ინსტიტუტის მიერ. მორფოლოგიური ნიშნებით იგი ძალიან მცირედ განსხვავდება ჩვეილებრივი გორული მწვანესაგან. ავრეხი უპირატესად მამრობითი ეგზემპლარი. მისი ფოთლები შედარებით უფრო ღრმადაა დანაკვთული, ხოლო მტევანი ძალიან თხელია, ხშირად მასზე 10-20 ცალი დიდი ზომის და რამდენიმე წვრილი (პართენოკარპიული) მარცვალია. ამ ვარიაციის ყვავილები გაცილებით უფრო მცირე ზომის და ხშირად დეფორმირებულია, რაც იწვევს გადაჭარბებულ ყვავილთცვენას. ეს ვარიაცია ძლიერი ზრდის, მაგრამ ძალიან მცირემოსავლიანია. ქართული საბჭოთა ენციკლოპედია, ტ. 1, თბ., 1975. — გვ. 130. ენციკლოპედია „საქართველო“, ტ. 1, თბ., 1997. — გვ. 65. ქეგლ, ტ. 1, გვ. 159, თბ., 1950. უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 19
ვალონიის ბრაბანტი

ვალონიის ბრაბანტი (ფრანგ. Brabant wallon, ვალონ. Braibant walon, ნიდერლ. Waals-Brabant, გერმ. Wallonisch-Brabant) — ბელგიის 10 პროვინციიდან ერთ-ერთი, შედის ვალონიის რეგიონის შემადგენლობაში. იგი ყველაზე პატარა პროვინციაა ბელგიაში. შეიქმნა 1995 წლის 1 იანვარს ენობრივი პრინციპის გამო ბრაბანტის პროვინციის ფლამანდიურ და ვალონიურ ნაწილებად გაყოფის შედეგად. ესაზღვრება ენო, ნამიური, ფლამანდიის ბრაბანტი და ლიეჟი. დედაქალაქი — ვავრი. მოიცავს 27 კომუნას. ფართობი: 1 093 კმ² უმთავრესი მდინარეები: სენა, ლანი. მოსახლეობა: 373 492 (2008 წ.) ბელგიის ადმინისტრაციული დაყოფა შეგიძლიათ იხილოთ მედიაფაილები თემაზე „ვალონიის ბრაბანტი“ ვიკისაწყობში. ოფიციალური საიტი
ძვ. წ. 897

ვიკისაწყობში არის გვერდი თემაზე: ძვ. წ. 897 ძვ. წ. 897 — წლების რაოდენობა ქრისტესშობამდე.
ლიეჟის პროვინცია

ლიეჟის პროვინცია (ფრანგ. Liège, ვალონ. Lidje, გერმ. Lüttich, ნიდერლ. Luik) — ბელგიის 10 პროვინციიდან ერთ-ერთი, შედის ვალონიის რეგიონის შემადგენლობაში. ესაზღვრება ლიმბურგის, ნამიურის, ლუქსემბურგის პროვინციები და ლუქსემბურგი, ნიდერლანდები, გერმანია. დედაქალაქი — ლიეჟი. მოიცავს 84 კომუნას. პროვინციის აღმოსავლეთით, გერმანიის საზღვართან მდებარეობს ე. წ. აღმოსავლეთის კანტონები – გერმანულენოვანი უმცირესობის კომპაქტური დასახლების ადგილი. ლიეჟის პროვინციაში მდებარეობს პოპულარული კურორტი სპა, აგრეთვე ვიზე, ერთადერთი ფრანგულენოვანი ქალაქი ნიდერლანდების საზღვართან. ფართობი: 3844 კმ² უმაღლესი მწვერვალი: ბოტრანჟი, 694 მეტრი, ბელგიის უმაღლესი მწვერვალი. უმთავრესი მდინარეები: მაასი, ურტი, ვედრი, ამბლევი. მოსახლეობა: 1 034 000 (2005 წ.) ბელგიის ადმინისტრაციული დაყოფა შეგიძლიათ იხილოთ მედიაფაილები თემაზე „ლიეჟის პროვინცია“ ვიკისაწყობში. ოფიციალური საიტი
ლუქსემბურგის პროვინცია (ბელგია)

ლუქსემბურგის პროვინცია (ფრანგ. Luxembourg, ვალონ. Lussimbork, ლუქს. Lëtzebuerg, ნიდერლ. Luxemburg) — ბელგიის 10 პროვინციიდან ერთ-ერთი, შედის ვალონიის რეგიონის შემადგენლობაში. ესაზღვრება ლიეჟის და ნამიურის პროვინციები, ასევე ლუქსემბურგი და საფრანგეთი. დედაქალაქი — არლონი. პროვინცია ფართობით ყველაზე დიდია, მაგრამ გამოირცევა მოსახლეობის სიმცირით. მოიცავს 44 კომუნას. 1839 წლამდე იგი ლუქსემბურგის დიდი საჰერცოგოს კუთვნილება იყო. პროვინციის მოსახლეობა ძირითადად ფრანგულენოვანია, ლუქსემბურგთან სასაზღვრო ზოლში ცხოვრობს ლუქსემბურგულ ენაზე მოსაუბრე უმცირესობა. ფართობი: 4 443 კმ² უმაღლესი მწვერვალი: ბარაკ-დე-ფრეტიური, 651 მეტრი ზღვის დონიდან. უმთავრესი მდინარეები: ურტი, სემუა. მოსახლეობა: 256 004 (2005 წ.) ბელგიის ადმინისტრაციული დაყოფა შეგიძლიათ იხილოთ მედიაფაილები თემაზე „ლუქსემბურგის პროვინცია (ბელგია)“ ვიკისაწყობში. ოფიციალური საიტი დაარქივებული 2011-02-16 საიტზე Wayback Machine.
ნამიურის პროვინცია

ნამიურის პროვინცია (ფრანგ. Namur, ვალონ. Nameur, ნიდერლ. Namen) — ბელგიის 10 პროვინციიდან ერთ-ერთი, შედის ვალონიის რეგიონის შემადგენლობაში. ესაზღვრება ყველა ვალონიური პროვინცია: ვალონიის ბრაბანტი, ლიეჟის პროვინცია, ენო, ლუქსემბურგი და საფრანგეთი. დედაქალაქი — ნამიური. მოიცავს 38 კომუნას. ფართობი: 3 664 კმ² უმაღლესი მწვერვალი: ბოტრანჟი, 694 მეტრი. უმთავრესი მდინარეები: მაასი, სამბრა, ლესი მოსახლეობა: 455 863 (2005 წ.) ბელგიის ადმინისტრაციული დაყოფა შეგიძლიათ იხილოთ მედიაფაილები თემაზე „ნამიურის პროვინცია“ ვიკისაწყობში. ოფიციალური საიტი
ძვ. წ. 988

ვიკისაწყობში არის გვერდი თემაზე: ძვ. წ. 988 ძვ. წ. 988 — 988 წელი ქრისტეშობამდე. ძვ. წ. 988 წლის წინამორბედია ძვ. წ. 989 წელი ხოლო მის შემდეგ მოდის ძვ. წ. 987 წელი.
გრან-პრეს ეროვნული ისტორიული ძეგლი

გრან-პრეს ეროვნული ისტორიული ძეგლი — ისტორიული პარკი ყოფილ აკადიურ სოფელ გრან-პრეში, კინგსის საგრაფოში, კანადა. ამჟამად მდებარეობს ვოლფვილსა და ჰორტონვილს შორის. ძეგლი შედგება მემორიალური პარკისაგან, რომელიც შეიქმნა აკადიანელების დეპორტაციის აღსანიშნავად, რომლებიც ამ ტერიტორიაზე სახლობდნენ 1682-1755 წლებში. პარკი მოიცავს მემორიალურ შენობებს, არქეოლოგიურ ნაშთებს და სხვადასხვა ობიექტებს, რომლებიც ასახავენ ამ ტერიტორიაზე აკადიანელების ყოფას. აღნიშნულის გამო პარკს კანადის ისტორიული ძეგლის სტატუსი მიენიჭა 1955 წელს. 2012 წელს გრან-პრეს ისტორიული ძეგლი შეიტანეს იუნესკოს მსოფლიო მემკვიდრეობის ძეგლების სიაში. 1682-1755 წლებში გრან-პრე იყო აკადიელების დასახლების ცენტრი. 1755 წელს ბრიტანეთის მთავრობის მიერ დაიწყო მათი დეპორტაცია ახალ შოტლანდიაში. 1907 წელს ტერიტორია იყიდა ჯონ ფრედერიკ ჰერბინმა, რათა შეექმნა აკადიელების მემორიალური პარკი. 1922 წელს დაქირავებულმა არქიტექტორებმა პერსი ნობსმა და რენე ფრეჩეტმა შეიმუშავეს მემორიალური პარკისა და სხვა შენობა-ნაგებობების დიზაინი. გარდა ამისა, სკულპტორმა ლუის-ფილიპ ებერტმა შექმნა ჰენრი უოდსუორთ ლონგფელოს პოემა „ევანჯელინას“ მთავარი გმირის სკულპტურა. იუნესკოს მსოფლიო მემკვიდრეობის ძეგლები კანადაში მსოფლიო მემკვიდრეობის ძეგლების სია ამერიკაში Grand-Pré National Historic Site of Canada დაარქივებული 2007-12-01 საიტზე Wayback Machine. Société Promotion Grand-Pré დაარქივებული 2007-10-30 საიტზე Wayback Machine. Acadian Memorial Les Ami(e)s de Grand-Pré დაარქივებული 2008-02-19 საიტზე Wayback Machine. Musée Acadien of the Université de Moncton დაარქივებული 2005-12-30 საიტზე Wayback Machine. ↑ Grand-Pré National Historic Site of Canada ↑ Sites in Iran, Malaysia, Canada, Slovenia, Spain, Germany, Portugal and France on UNESCO’s World Heritage List
ბაჰამის კუნძულების გეოგრაფია

ბაჰამის კუნძულები მდებარეობს ჩრდილოეთ განედის 20° - 28°-სა და დასავლეთ გრძედის 72° - 80°-ს შორის. 1864 წელს, ბაჰამის კუნძლების გუბერნატორი იტყობინებოდა, რომ კოლონია მოიცავდა 29 კუნძულს, 661 კის და 2 387 კლდეს. აშშ-სთან მდებარე უახლოესი კუნძულია ბიმინი, რომელსაც ბაჰამის კუნძულების კარიბჭეს უწოდებენ. კუნძულ დიდი ბაჰამის აღმოსავლეთით მდებარეობს კუნძული აბაკო. უკიდურესი სამხრეთი კუნძულია ინგაუა. უდიდესი კუნძულია ანდროსი. სხვა დასახლებულ კუნძულთა შორისაა ელიუთერა, კეტი, ლონგ-აილენდი, სან-სალვადორი, აკლინსი, კრუკედ-აილენდი, ეკსუმა და მაიაგუანა. ქვეყნის დედაქალაქი ნასაუ კუნძულ ნიუ-პროვიდენსზე მდებარეობს. ყველა კუნძული დაბალი და ბრტყელია. ზოგან შეიმჩნევა ქედები, რომელთა სიმაღლეც როგორც წესი 15-20 მეტრს არ აჭარბებს. ქვეყნის უმაღლესი წერტილია ალვერნიის მთა (ყოფილი კომოს ბორცვი) კუნძულ კეტზე. მისი სიმაღლე 63 მეტრია. სამხრეთ-აღმოსავლეთით მდებარეობს ტერქსისა და კაიკოსის კუნძულები, რომლებიც გეოგრაფიულად ბაჰამის კუნძულების გაგრძელებას წარმოადგენს, თუმცა ისინი დიდი ბრიტანეთის ზღვისიქითა ტერიტორიებს მიეკუთვნება. მთლიანი: 13 940 კმ² ადგილი მსოფლიოში: 168-ე ხმელეთი: 10 070 კმ² წყალი: 3 870 კმ² ბაჰამის კუნძულების კლიმატი სუბტროპიკულიდან ტროპიკულში გარდამავალია და მნიშვნელოვნადაა შერბილებული გოლფსტრიმის დინების წყლის გავლენით, განსაკუთრებით ზამთარში. საპირისპიროდ, ეს ფაქტი ხშირად ძალიან სახიფათოა ზაფხულსა და შემოდგომაზე, როდესაც კუნძულების ან მათ სიახლოვეს ქარიშხლები ქრის. 1992 წლის ატლანტიკური ქარიშხლების სეზონის დროს, ჩრდილოეთ კუნძულებს ქარიშხალმა ენდრიუმ შეუტია, 1999 წელს უმრავლეს კუნძულს გადაუარა ქარიშხალმა ფლოიდმა, 2011 წელს კი ქარიშხალმა აირინმა არქიპელაგი მთლიან სიგრძეზე გადაკვეთა. მიუხედავად იმისა, რომ ბაჰამის კუნძულების ისტორიაში ყინვა არასოდეს დაფიქსირებულა, ტემპერატურა ხანდახან 2–3 °C (35,6–37,4 °F)-მდე ეცემა არქტიკული აფეთქებების დროს, რომელიც გავლენას ახდენს ფლორიდის მიმდებარე ტერიტორიაზე. 1977 წლის იანვარში, წვიმაში გარეული თოვლი დაფიქსირდა ქალაქ ფრიპორტში, როდესაც ასევე თოვდა მაიამიში. ამ დროისათვის ტემპერატურა 4,5 °C (40,1 °F) იყო. Chenoweth, Michael (1998). „The Early 19th Century Climate of the Bahamas and a Comparison with 20th Century Averages“. Climatic Change. 40 (3–4): 577–603. doi:10.1023/A:1005371320672. დამოწმებას აქვს ცარიელი უცნობი პარამეტრ(ებ)ი: |month= და |coauthors= (დახმარება) ↑ Albury:6 ↑ The Weather Doctor ↑ Weather Information for Nassau. ↑ "Climatological Information for Nassau, Bahamas" (1961-1990) დაარქივებული 2019-10-26 საიტზე Wayback Machine. - Hong Kong Observatory
ბაჰამის კუნძულების პოლიტიკური სისტემა

ბაჰამის კუნძულები საპარლამენტო კონსტიტუციური მონარქიაა, რომლის მეთაურია მეფე ჩარლზ III ტიტულით ბაჰამის მეფე. პოლიტიკური და სამართლებრივი ტრადიციები მჭიდროდ მიჰყვება გაერთიანებული სამეფოსა და უესტმინსტერის სისტემებს. ორი ძირითადი პარტიაა თავისუფალი ნაციონალური მოძრაობა და პროგრესულ ლიბერალური პარტია. სამუშაო ადგილების დაახლოებით ნახევარს აწარმოებს ტურიზმი, მაგრამ ვიზიტორთა რაოდენობა მნიშვნელოვნად შემცირდა მას შემდეგ, რაც 2008 წლის ბოლო კვარტალში გლობალურმა ეკონომიკამ დაღმასვლა დაიწყო. ასევე შემცირდა საბანკო სექტორი და ფინანსური სერვისი. ბაჰამის კუნძულები ერთა თანამეგობრობის წევრია, როგორც თანამეგობრობის სამეფო, სახელმწიფოს მეთაურს წარმოადგენს მისი უდიდებულესობა მეფე ჩარლზ III (წარმოდგენილია გენერალ-გუბერნატორით). საკანონმდებლო ხელისუფლებას ახორციელებს ორპალატიანი პარლამენტი, რომელიც შედგება 38 წევრიანი ასამბლეის სახლისაგან, რომლის წევრებსაც ირჩევენ რაიონები და 16 წევრიანი სენატისაგან, რომლის წევრებსაც ნიშნავს გენერალ-გუბერნატორი, მათ შორის, ცხრას პრემიერ-მინისტრის რჩევით, ოთხს მისი უდიდებულესობის ლოიალური ოპოზიციის ლიდერის რჩევით, დარჩენლის სამს კი ასევე პრემიერ-მინისტრის რჩევით ოპოზიციის ლიდერთან კონსულტაციების შემდეგ. ყველა ძირითად საკანონმდებლო ფუნქციას ასრულებს ასამბლეის სახლი. უესტმინსტერის სისტემის თანამხად, ხუთწლიანი ვადის მანძილზე ნებისმიერ დროს, პრემიერ-მინისტრს შეუძლია დაშალოს პარლამენტი და დანიშნოს საყოველთაო არჩევნები. მთავრობისა და ასამბლეის სახლში უმრავლესობის მქონე პარტიის მეთაურია პრემიერ–მინისტრი. აღმასრულებელ ხელისუფლებას ახორციელებს მინისტრთა კაბინეტი, რომელსაც არჩევს პრემიერ–მინისტრი და ამტკიცებს ასამბლეის სახლი. მოქმედი გენერალ–გუბრენატორია მისი ბრწყინვალება სერ არტურ ფოულკსი, რომელიც წარმოადგენს წმინდა მიხეილისა და წმინდა გიორგის ორდენს. ამჟამინდელი პრემიერ–მინისტრია მისი უპატივცემულესობა, მისი უდიდებულესობის საპატიო პირადი კონსული პერი კრისტი. ბაჰამის კუნძულებზე დიდი ხანია ფუნქციონირებს ორპარტიული სისტემა, სადაც დომინირებს ცენტრისტულ–მემარცხენე პროგრესულ–ლიბერალური პარტია და ცენტრისტულ–მემარჯვენე თავისუფალი ნაციონალური მოძრაობა. რამდენიმე უმნიშვნელო პარტიას საპარლამენტო არჩევნებში გამარჯვების შანსი არასოდეს ჰქონია. მათ შორისაა ბაჰამის კუნძულების დემოკრატიული მოძრაობა, კოალიცია დემოკრატიული მოძრაობისთვის, ბაჰამის ნაციონალისტური პარტია და ნაციონალურ-დემოკრატიული ალიანსი. კონსტიტუციურ უფლებებს შორისაა სიტყვის, პრესის, მრწამსის, მიმოსვლისა და საზოგადოებრივი გაერთიანების თავისუფლება. მიუხედავად იმისა, რომ ბაჰამის კუნძულები გეოგრაფიულად კარიბის ზღვის აუზში არ მდებარეობს, იგი კარიბის საზოგადოების წევრია. სასამართლო დამოუკიდებელია აღმასრულებელი და საკანონმდებლო ხელისუფლებებისაგან. იურისპუდენცია ეფუძნება ინგლისურ სამართალს. მთავრობის ოფიციალური საიტი ბაჰამის კუნძულების პოლიტიკა
ბაჰამის კუნძულების ადმინისტრაციული დაყოფა

ბაჰამის კუნძულების ძირითად, უმსხვილეს ადმინისტრაციულ დანაყოფს წარმოადგენს რაიონები. ყველგან, გარდა კუნძულ ნიუ-პროვიდენსისა, რაიონები ქმნის ქვეყნის ადგილობრივ თვითმმართველობათა სისტემას; ნიუ-პროვიდენსი პირდაპირ ცენტრალური მთავრობის მიერ იმართება. 1996 წელს ქვეყნის პარლამენტმა მიიღო „ადგილობრივი მმართველობის აქტი“, რომლის საფუძველზეც შეიქმნა სხვადასხვა ადგილობრივი ადმინისტრაციული ქვედანაყოფები. ამ აქტის საერთო მიზანია არჩეულ სხვადასხვა ტიპის მმართველებს გაუადვილდეთ თავიანთი რაიონების მართვა ცენტრალური ხელისუფლებისგან ხელის შეშლის გარეშე. საერთო ჯამში, შექმნილია 38 რაიონი, რომელთა მმართველების არეჩევნები იმართება ყოველ ხუთ წელში ერთხელ. სხვადასხვა რაიონებში სულ არის საბჭოს ას ათი წევრი და ორას ოთხმოცდაერთი ქალაქის კომიტეტის წევრი. თითოეული საბჭოსა თუ ქალაქის კომიტეტის წევრი პასუხისმგებელია საჯარო სახსრების პატიოსნად გამოყენებაზე, რომელიც მიმართული უნდა იყოს ამომრჩევლების შენარჩუნებისა და მოზიდვისკენ. ბაჰამის კუნძულების რაიონები, გარდა ნიუ-პროვიდენსისა, შემდეგია: აკლინსი ბერის კუნძულები ბიმინი ბლეკ-პოინტი, ეკსუმა კეტი ცენტრალური აბაკო ცენტრალური ანდროსი ცენტრალური ელიუთერა ფრიპორტი კრუკედ-აილენდი აღმოსავლეთი დიდი ბაჰამა ეკსუმა გრანდ-კი, აბაკო ჰარბორ-აილენდი, ელიუთერა ჰოუპ-ტაუნი, აბაკო ინგაუა ლონგ-აილენდი მანგროვ-კი, ანდროსი მაიაგუანა მურს-აილენდი ჩრდილოეთი აბაკო ჩრდილოეთ ანდროსი ჩრდილოეთი ელიუთერა რეგიდ-აილენდი რამ-კი სან-სალვადორი სამხრეთი აბაკო სამხრეთი ანდროსი სამხრეთი ელიუთერა სპენიშ-უელსი, ელიუთერა დასავლეთი დიდი ბაჰამა გრინ-ტარტლ-კი (არაა ნაჩვენები რუკაზე) Bahamas.gov.bs ↑ Family Island District Councillors & Town Committee Members
ძვ. წ. 898

ვიკისაწყობში არის გვერდი თემაზე: ძვ. წ. 898 ძვ. წ. 898 — წლების რაოდენობა ქრისტესშობამდე.